60. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 23378 της 2/7 Δεκ. 1950 Περί συγκροτήσεως του Γνωμοδοτικού Συμβουλίου χαρτοσήμου. Έχοντες υπ’ όψιν τα άρθρ. 10 και 11 του υπ’ αριθ. 1033/1942 Ν.Δ/τος «περί τροποποιήσεως του κώδικος περί τελών χαρτοσήμου», αποφασίζομεν: Τροποποιούντες την υπ’ αριθ. Β. 7914 της 8.8.1946 απόφασιν ημών, συγκροτούμεν το Γνωμοδοτικόν Συμβούλιον χαρτοσήμου εκ: 1.Του Προέδρου του Νομικού Συμβουλίου του Κράτους ως Προέδρου με αναπληρωτήν αυτού τον παρά τω Υπουργείω τούτω Νομικόν Σύμβουλον του Κράτους. 2.Του γενικού Διευθυντού φορολογίας του Υπουργείου των Οικονομικών, αναπληρουμένου υπό του νομίμου αναπληρωτού του. 3.Του Διευθυντού της Διευθύνσεως Φορολογίας Κεφαλαίων, αναπληρουμένου υπό του νομίμου αναπληρωτού του. 4.Του Διευθυντού της Διευθύνσεως Γενικής Επιθεωρήσεως Οικον. Εφοριών, αναπληρουμένου του υπό τούτου ορισθησομένου ως αναπληρωτού του Επιθεωρητού Οικονομικών Εφοριών. 5.Του Τμηματάρχου του τμήματος χαρτοσήμου, αναπληρουμένου υπό του νομίμου αναπληρωτού του. Τον Πρόεδρον ελλείποντα, απόντα ή κωλυόμενον αναπληροί εν τη προεδρεία του Συμβουλίου ο Γενικός Διευθυντής του Υπουργείου τούτου. Το Γνωμοδοτικόν Συμβούλιον ευρίσκεται εν απαρτία παρόντων τουλάχιστον 4 εκ των μελών αυτού, συμπεριλαμβανομένου απαραιτήτως του Προέδρου του Νομικού Συμβουλίου ή του παρά τω Υπουργείω Νομικού Συμβούλου. Σελ. 97 Κώδικας Τελών Χαρτοσήμου 28.Α.α.58-60 Χρέη Γραμματέως εκτελεί εις των εισηγητών του τμήματος χαρτοσήμου, οριζόμενος υπό του Προέδρου, μεθ’ ενός αναπληρωτού του. Τα ενώπιον του Γνωμοδοτικού Συμβουλίου, εισαγόμενα θέματα εισηγείται ο αρμόδιος εκάστοτε εισηγητής του τμήματος χαρτοσήμου. Κατά την κρίσιν του Προέδρου δύναται να καλήται, όπως μετέχη του Συμβουλίου, άνευ ψήφου, αντιπρόσωπος του Δικηγορικού Συλλόγου Αθηνών, του Συμβολαιογραφικού Συλλόγου Αθηνών, της Ενώσεως Τραπεζών, των Ανωνύμων Εταιρειών, του Χρηματιστηρίου και του Εμπορικού και Βιομηχανικού ή άλλου Επιμελητηρίου, αναλόγως του υπό συζήτησιν θέματος, υποδεικνυόμενος υπό των ως άνω Συλλόγων κλπ. κατόπιν εγγράφου του Προέδρου ή του νομίμου αναπληρωτού του. Εις την αρμοδιότητα του εν λόγω Συμβουλίου υπάγονται: α)Η επεξεργασία νόμων και Β.Δ/των, ρυθμιζόντων ζητήματα της Φορολογίας χαρτοσήμου και β)Η γνωμοδότησις επί των κάτωθι θεμάτων: 1.Επί περιπτώσεων καταργήσεως τεθεσπισμένων απαλλαγών από του φόρου χαρτοσήμου. 2.Επί ζητημάτων αναγομένων εις την εφαρμογήν της φορολογίας χαρτοσήμου και δεδομένων ρυθμίσεως και προσαρμογής, συμφώνως προς τας ισχυούσας διατάξεις. 3.Περί του τρόπου ενοποιήσεως των τελών χαρτοσήμου μετά άλλων φόρων ή τελών κλπ. υπέρ Δημοσίου ή και τρίτων. 4.Περί μεταβολής του συστήματος εισπράξεως των δικαστικών ή και άλλων τελών χαρτοσήμου. 5.Περί του τρόπου υπολογισμού του τέλους χαρτοσήμου επί εγγράφων απροσδιορίστου αξίας. 6.Περί του βάρους πληρωμής του τέλους χαρτοσήμου. 7.Επί ειδικών περιπτώσεων παροχής υποκειμενικής ή αντικειμενικής ατελείας γενικής ή ως προς ωρισμένας συναλλαγάς υπέρ Νομικών Προσώπων, Ιδρυμάτων κλπ., δι’ ην κατά τας κειμένας διατάξεις, απαιτείται απόφασις ημών. 8.Περί του τρόπου και των προϋποθέσεων χορηγήσεως αδειών πωλήσεως χαρτοσήμου και 9.Επί παντός άλλου θέματος χαρτοσήμου, όπερ ήθελε παραπεμφθή ενώπιόν του υπό της υπηρεσίας. Σελ. 98 Το Συμβούλιον συνεδριάζει τακτικώς και κατά τας μη εργασίμους ώρας, εφαρμοζομένων και επί τούτου των διατάξεων της υπ’ αριθ. 302517 της 18 Νοεμ. 1950 αποφάσεως ημών (Γ.Δ.Δ.Λ.) περί φορολογικών επιτροπών και δικαστηρίων αποφαινομένων κατ’ αντικείμενον. Η σχετική δαπάνη θα βαρύνη το Κεφάλιον 11 άρθρ. 45 του προϋπολογισμού. 